
               REPUBLIKA HRVATSKA
OPĆINSKI PREKRŠAJNI SUD U ZAGREBU
             Zagreb, Avenija Dubrovnik 8
                                                             Poslovni broj:  Pp-11792/2026



U  I M E  R E P U B L I K E  H R V A T S K E

P R E S U D A

Općinski prekršajni sud u Zagrebu, po sutkinji Lidiji Altarac, uz sudjelovanje zapisničarke Maše Smolčić, u prekršajnom postupku protiv okrivljenika  Andrijana Popović, zbog prekršaja iz čl. 22. st. 1. Zakona o zaštiti od nasilja u obitelji, povodom optužnog prijedloga PU Zagrebačke, I Policijska postaja Zagreb, Klasa: 211-07/26-5/23876 od 10. rujna 2026. godine, dana 10. rujna 2026. godine, nakon provedenog postupka dana 10. rujna 2026. godine

p r e s u d i o   j e

 I) Na temelju čl. 183. Prekršajnog zakona (NN 107/07, 39/13, 157/13, 110/15, 70/17, 118/18 i 114/22), 
	Okrivljenik: Andrijano Popović, sin Nine i Natali Popović dj. Šešelj, rođ. 11.12.1990. g. u Zagrebu,  s prebivalištem u Zagrebu, Palmovićeva ulica 39, OIB 81607673480, državljanin RH, SSS, tehnički crtač, nezaposlen,  s prihodima od povremenog rada, neoženjen, bez djece, nekažnjavan, 


	

	


k r i v   j e  

što je dana 10. rujna 2026. godine oko 19,45 sati u Zagrebu, na adresi  Palmotićeva ulica 39, počinio nasilje u obitelji na štetu svog oca Nine Popović, na način da je pod utjecajem alkohola tako što je istom  počeo pokazivati poruke koje je on pisao na svom mobilnom uređaju i slao ih svojoj majci, bratu i sestri u kojima je najavljivao počinjenje suicida i slao oproštajne poruke, pri čemu  oštećeni Nino Popović nije htio čitati poruke i rekao okrivljenom Andrijanu Popoviću da  prestane i da će razgovarati kad se otrijezni, što je kod okrivljenog Andrijana Popovića izazvalo bijes te je počeo vikati na svog oca Ninu Popovića da je nikakav otac i govoriti mu da će skočiti kroz prozor na što je Andrijano krenuo prema otvorenom prozoru, ali ga je otac Nino Popović zaustavio i objema ga rukama zagrlio i čvrsto stisnuo, kako bi ga spriječio u namjeri da počini samoubojstvo, pri čemu se okrivljeni Andrijano Popović otrgnuo iz zagrljaja, uslijed čega je otac Nino Popović pao na pod, nakon čega je okrivljeni Andrijano Popović nastavio primjenjivati silu prema ocu na način da ga je pokušao objema rukama uhvatiti za vrat u zahvat tzv. „kravatu“,  ali je otac Nino Popović stavio lijevu ruku pod vrat, kako bi spriječio gušenje te ga je okrivljeni Andrijano Popović prilikom hvatanja za vrat udario desnom rukom u donju usnu, na što je Nino Popović ostao bez snage i rekao okrivljenom Andrijanu Popoviću da završi posao, pri čemu je okrivljeni Andrijano Popović odustao od daljnjeg činjenja prekršaja, a oštećeni Nino Popović  u strahu od daljnjeg napada pobjegao je kod susjeda i pozvao policiju, a koje ponašanje istog je kod Nine Popović izazvalo osjećaj straha  i uznemirenosti, 
dakle, što je počinio nasilje u obitelji u odnosu na svog oca, 
	čime je počinio djelo prekršaja iz čl. 22. st. 1. Zakona o zaštiti od nasilja u obitelji,  
 pa mu se osnovi istih propisa, 

izriče

Kazna zatvora u trajanju od 15 dana (petnaest). 

II) Temeljem čl. 40. st. 1. u svezi čl. 40. st. 3. Prekršajnog zakona, okrivljeniku se uračunava vrijeme provedeno u uhićenju po policijskim službenicima I Policijska postaja Zagreb od 10. rujna 2026. u 02,30 sati do 10. rujna 2026. u 18,15 sati, izjednačujući takvo oduzimanje slobode s 1 (jednim) danom zatvora, pa isti ima za izdržati još 14 dana (četrnaest dana) zatvora. 

Temeljem čl. 41. u svezi s čl. 44. st. 1.,2.,3. Prekršajnog zakona, primjenjuje se 

       uvjetna osuda

te se kazna zatvora neće izvršiti ako okrivljenik u roku od 6 (šest) mjeseci ne počini jedan  ili više prekršaja za koji mu je izrečena ista ili teža kazna zatvora od izrečene. 
[bookmark: _Hlk236296421]  IV Temeljem čl. 17. Zakona o zaštiti od nasilja u obitelji prema okrivljeniku se primjenjuje zaštitna mjera udaljenja iz zajedničkog kućanstva na adresi u Zagrebu, Palmotićeva 39, gdje okrivljenik ima prijavljeno prebivalište, a u trajanju od 6 (šest) mjeseci, te je u tom razdoblju okrivljeniku zabranjen pristup u stan i stambeni prostor na toj adresi. Zaštitna mjera stupa na snagu po pravomoćnosti ove presude, a povjerava se na provedbu podnositelju zahtjeva – Policijskoj upravi zagrebačkoj, I Policijskoj postaji na čijem području se nalazi stan u kojem živi žrtva nasilja u obitelji. Nadležna policijska postaja će sukladno članku 10. do 15. Pravilnika o načinu provedbe zaštitnih mjera koje su Zakonom o zaštiti od nasilja u obitelji stavljene u nadležnost policije, provoditi zaštitnu mjeru. 
V Temeljem članka 24. Zakona o zaštiti od nasilja u obitelji, okrivljenik je dužan postupati u skladu s primijenjenom zaštitnom mjerom, te u koliko ne postupi prema istima, kaznit će se za prekršaj kaznom zatvora od najmanje 10 (deset) dana. 
VI Odbija se tužitelj u svojem traženju da se okrivljeniku izrekne zaštitna mjera obveznog liječenja od ovisnosti, uznemiravanja ili uhođenja žrtve nasilja u obitelji.
VII Temeljem čl. 139. st. 6. Prekršajnog zakona okrivljenik se oslobađa obveze naknade paušalne svote troškova postupka iz čl. 138. st. 2. t. 3. Prekršajnog zakona. 

Obrazloženje

1. Temeljem čl. 179. st. 9. Prekršajnog zakona (Narodne novine, broj 107/07, 39/13, 157/13, 110/15, 70/17, 118/18 i 114/22) obrazloženje presude se ispušta kao 



nepotrebno jer su se stranke nakon javno objavljene i obrazložene presude odrekle prava na žalbu, slijedom čega je ova presuda postala pravomoćna.

U Zagrebu, dana 10. rujna  2026. godine


Zapisničar	 						                        Sudac
Maša Smolčić					                       	   Lidija Altarac 

Uputa o pravnom lijeku:
	Protiv ove presude  žalba nije dopuštena.
	Ova presuda je pravomoćna. 

Dostavna naredba: 
1. Okrivljeniku – ovdje, 
2. Tužitelju I PP Zagreb - ovdje, 
3. Spis.

